NaiveNeuron/SloPal huggingface dataset:
Maďarič, Marek, minister kultúry SR (2014-11-08):
Ďakujem pekne. Opozičné poznámky ma neprekvapili, faktické. Faktov v nich veľa nebolo. O to viac tam bolo invektív alebo nálepiek alebo dobre mienených odporúčaní. Vyrozprávať sa treba, samozrejme, ale boli tam aj určité fakty alebo niečo, čo som si z toho vytiahol, ale nielen teraz z týchto poznámok, čo som počúval, ale aj keď som tu sedel ešte v sobotu, a na to chcem zareagovať. Ja si tiež myslím, že by sme mali, a ja to budem podporovať, zabrániť tomu, aby sa schránkové firmy mohli zúčastňovať súťaží o verejné zákazky. Toto si myslím, že by sa malo urobiť. Bol by to správny postup a toto si vyberám či už z faktickej poznámky pána poslanca Krajcera, alebo pána poslanca Mihála. Ďakujem. (Potlesk.)
Hlina, Alojz, poslanec NR SR (2024-02-13):
Prosím?
Blanár, Juraj, podpredseda NR SR (2023-06-27):
Pán poslanec Taraba s faktickou poznámkou.
P. Paška, predseda NR SR: (2006-12-05):
Pán Farkas, procedurálny návrh? Gyula Bárdos, pán poslanec Bárdos, procedurálny návrh?
Pročko, Jozef, poslanec NR SR (2021-12-02):
Ďakujem veľmi pekne. Dúfam, že mi nezoberie predsedajúci slovo. Ja chcem na teba reagovať v tom, čo si nepovedal, a to je to, že tu dnes v rozprave zazneli také populistické, naozaj populistické vyjadrenia. Tento zákon nijako neobmedzuje nosenie zbrane. Tento zákon nijako neobmedzuje slobodných ľudí, ktorí chcú nosiť zbraň, ktorí sa chcú postarať o svoju bezpečnosť, o bezpečnosť svojej rodiny, o bezpečnosť svojich blízkych, ktorí si chcú zastrieľať, keď je to v ich záujme, majú hoby. Prípadne keď chcú trénovať nejakých vrahov, nejakého mafiána, tak ho môžu trénovať. Kľudne, nijako ich to neobmedzuje. Tento zákon ja vnímam jedine ako naozaj zamedzenie tomu, aby niekomu, keď poviem to tak, ako to cítim, prepne, tak aby nevystrieľal zo zásobníku, ktorý má 20 nábojov, aby nevystrieľal rodinu, prípadne niekoho, koho nemá rád. Ja si myslím, že tento zákon je dobrý a to, čo si ty predložil v rozprave, ja by som to navrhol do, je to trošku pre mňa prekvapivé, ja by som to navrhol do zákona o poľovníctve, takže alebo nech sa to týka, alebo tam by sme to mali riešiť. Toto je pre mňa dosť prekvapivé a keďže som ja sám poľovník, tak by som sa o tom rád s tebou porozprával, pretože toto je pre mňa veľmi nová informácia. Ale opakujem, tento zákon sa nijako nedotkne ľudí, ktorí chcú mať zbraň a ktorí chcú nosením zbrane chrániť svoje rodiny a svoj majetok. Ďakujem.
A. Belousovová, podpredsedníčka NR SR: (2010-02-02):
Dávam slovo spravodajcovi, ktorého určil navrhnutý gestorský výbor, výbor pre hospodársku politiku, pánovi poslancovi Milanovi Rehákovi. Nech sa páči.
P. Hrušovský, predseda NR SR: (2002-11-14):
(Hlasovanie.) Prítomných je 127 poslancov, za návrh 71, proti 18, zdržalo 38. Konštatujem, že uvedený pozmeňujúci návrh sme schválili. Prosím, ďalší návrh. A. Ivanko, poslanec: Pán predseda, hlasovali sme o všetkých pozmeňujúcich a doplňujúcich návrhoch tak zo správy výboru, ako aj z rozpravy. Navrhujem, pán predsedajúci, otvoriť rozpravu v rámci tretieho čítania .
Petrík, Simona, poslankyňa NR SR (2016-10-27):
Áno, ďakujem, ja veľmi podobne by som sa chcela aj ospravedlniť. Mne nezlyhalo zariadenie, ale urobila som chybu pri tlači 282, čo je bod 56. Dala som „zdržať sa“, poprosila by som „za“. Ďakujem.
Laurenčík, Milan, podpredseda NR SR (2021-11-11):
Pán poslanec Jozef Šimko s faktickou poznámkou.
Grendel, Gábor, podpredseda NR SR (2022-06-16):
Ďakujem. Ďalšia otázka je opäť od pána poslanca Šudíka na ministra zdravotníctva pána Lengvarského a znie: „Pán minister, plán obnovy počíta s modernizáciou starých, ale aj s výstavbou nových nemocníc. V rámci modernizácie sa spomínajú aj nemocnice v Humennom či v Rimavskej Sobote. Chcem sa opýtať, aký postoj zaujme ministerstvo zdravotníctva pri žiadostiach o modernizáciu a dobudovaní predmetných nemocníc.“
S. Janiš, poslanec: (2005-01-19):
Takto pripravovaná novela tohto veľkého zákona obsahuje aj riešenie § 52, čo rieši vaša novela, to je riešenie rokovacieho konania bez zverejnenia. Riešia ho veľmi striktne a veľmi jednoducho, aby sa táto metóda verejného obstarávania používala v čo najmenšom počte, aby sa používal iba v tých prípadoch, keď ozaj nastane havária a tá časová tieseň je tam úplne ináč formulovaná, ako v súčasnosti je. My sme sa priklonili k tomu, že toto je systémový krok. Návrh novely zákona je taký nesystémový prístup riešenia novely tohto zákona a tohto obstarávania, prišiel trošku ako v predstihu vzhľadom na to, že tento nový zákon to rieši. Tento nový zákon rieši trebárs aj napríklad obstarávacie agentúry, to je odpojenie obstarávateľa od zamestnaneckého pomeru. A ďalšie, ďalšie veci. Predpokladám, že do legislatívneho procesu bude táto novela zaradená pravdepodobne v apríli tohto roku. Do legislatívneho procesu, do pripomienkovacieho konania. Očakávame všetci od nej, že bude jednoduchšia, transparentnejšia pre obstarávateľa aj pre uchádzača, aby sme sa vyhýbali rôznym podozreniam, aby sme sa vyhýbali, už v zákone zamedzovali určité iné alebo neštandardné postupy verejného obstarávania. Ďakujem, pán predseda, za slovo.
Hrnčiar, Andrej, podpredseda NR SR (2018-12-13):
Pán poslanec Budaj.
Laššáková, Jana, podpredsedníčka NR SR (2013-10-25):
S reakciou, pán poslanec Hlina.
Bugár, Béla, podpredseda NR SR (2018-10-16):
Prezentujme sa a hlasujme. (Hlasovanie.) Prítomných 142, za 78, proti 42, zdržalo sa 22 poslancov. Konštatujem, že návrh bol schválený. Prosím teraz pána poslanca Bagačku, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 56/2012 Z. z. o cestnej doprave (tlač 1137). (Hlasovanie o vládnom návrh zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov a ktorým sa menia a dopĺňajú niektoré zákony , tlač 1137.)
Blaha, Ľuboš, podpredseda NR SR (2024-02-08):
Ďalšia otázka je na pána generálneho prokurátora Slovenskej republiky pána Maroša Žilinku od pani poslankyni Zuzany Mesterovej v tomto znení: „Uveďte presne, aké pripomienky k vládnemu návrhu novely Trestného zákona ste zaslali predsedovi NR SR Petrovi Pellegrinimu.“ Nech sa páči, pán generálny prokurátor, máte slovo.
Hrnčiar, Andrej, podpredseda NR SR (2017-06-13):
Ďakujem. Prerušujem rokovanie o tomto bode programu. Chcem vás informovať, že druhé čítanie o vládnom návrhu novely zákona o podpore obnoviteľných zdrojov energie, tlač 513, požiadal o prerokovanie minister hospodárstva, o prerokovanie tohto bodu v utorok po bodoch ministra Kažimíra a druhé čítanie o návrhu poslancov Petra Antala, Gábora Gála a Eleméra Jakaba na vydanie zákona, ktorým sa mení a dopĺňa zákon č. 282/2002 Z. z., ktorým sa upravujú niektoré podmienky držania psov, prerokujeme na žiadosť navrhovateľov tento týždeň v piatok po bodoch ministra Sólymosa. Nasleduje druhé čítanie o návrhu poslancov Evy Smolíkovej, Jaroslava Pašku, Magdalény Kuciaňovej a Tibora Bernaťáka na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov. Návrh zákona je pod tlačou 514, spoločná správa výborov má tlač 514a. Nech sa páči, pani poslankyňa Eva Smolíková, odôvodnite návrh zákona. (Rokovanie o návrhu poslancov Národnej rady Slovenskej republiky Evy Smolíkovej, Jaroslava Pašku, Magdalény Kuciaňovej a Tibora Bernaťáka na vydanie zákona, ktorým sa mení a dopĺňa zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 514.)
Hrnčiar, Andrej, podpredseda NR SR (2016-09-22):
Pán minister...
Pročko, Jozef, poslanec NR SR (2022-02-22):
Miro, myslíš si, že fašistická svoloč a zlodeji zo SMER-u ti budú ďakovať, budú ti hovoriť okrem iného, že si skvelý človek? Budú ti nadávať do idiotov, budú ťa dehonestovať. V úvode si povedal presne, že Fico pripravoval zmluvu aj s Pellegrinim, pchali sa do zadku Obamovi. Myslíš, že vtedy vykrikoval uvrešťaný Mazurek, vlastizradca, že Suja, pištoľník, ktorý prikladá deťom pištole ku hlave, myslíš, že Suja niekedy rozprával, že sú vlastizradcovia? (Výkriky z pléna.) Teraz držia pusu, teraz držia pusu a sú ticho. (Výkriky z pléna.)
Mikloško, Jozef, poslanec NR SR (2014-09-09):
Vážení, zdá sa mi, že dnes nie je dobrý deň. O dva týždne, o dva dni bude (reakcie z pléna) 11. september. Ten si dobre pamätáme. Ja si budem dobre pamätať aj 9. september, dnes. Nerozumiem tomu, čo sa tu vlastne deje. Po dlhých prázdninách sme sa oddýchnutí sem vrátili, plní elánu do roboty. Tešil som sa aj na Deň ústavy, keď s vnukmi prídem do parlamentu. Prvého ukážem, jaký som důležitý. Obehám všetky kluby, aj smerácke, vždy mi dajú aj tušky, perá, aj balóniky. Pozhováram sa s ľuďmi. Keď mi vynadajú, nič sa mi nestane. A vlastne sme to zrušili. Teraz sme jedenásť zákonov vyradili pre komunálne voľby, pričom viaceré z nich s nimi vôbec nesúvisia. To sa už o tom tu mnoho hovorilo. Teraz zase prichádzame s tým, že vyraďujeme pár dní pred týmto, ktorý sa nijakým spôsobom neprehrešil, sudcu. Dva roky tu rozprávame o koncepcii pre ľudské práva, dva a pol roka sme jednu jedinú rezolúciu tu neodsúhlasili za ľudské práva vo svete. Dnes som, 9. septembra, navrhol, aby sme to vylepšili, a navrhol som uznesenie o prenasledovaní náboženských komunít v Iraku a Sýrii, kde sa 100 000 ľudí už zabilo, 100 000 utečencov ušlo, a poslanci SMER-u sa zdržia hlasovania, zase to hodia do koša. Tak sa mi zdá, že začína tu byť taká viac-menej fraška v tomto parlamente. Dúfam, že si všetci po 11. septembri uvedomíme, že takto to ďalej nemôže ísť.
Grendel, Gábor, podpredseda NR SR (2021-12-08):
Pán poslanec, reagujete na pána poslanca Tomáša.
Blanár, Juraj, podpredseda NR SR (2020-11-24):
Ďalší s faktickou poznámkou, pán poslanec Urban, nech sa páči.
Poliačik, Martin, poslanec NR SR (2019-03-29):
Ďakujem, Ondrej. Dosť ma mrzí, že čo odznelo, odznelo až teraz vo faktickej poznámke, lebo konečne máme niečo, o čom by sa dalo reálne rozprávať, aj keď je to podľa mňa akože kapitálna blbosť, ale, ale minimálne, minimálne je tam nejaká vnútorná logika, o ktorej, o ktorej sa dá rozprávať. To ohrozenie právneho poriadku aj takýmto výkladom teraz nemôžem komentovať, lebo odznelo vo faktickej, dúfam, že ho ešte niekto spomenie aspoň v rozprave, aby sme sa k tomu mohli vrátiť. Poprípade keby pán navrhovateľ mal toľko fair play v sebe a vystúpil ešte v rozprave tak ako včera, tak by sme sa mohli konečne po celodennej diskusii, pán Paška, dostať k meritu veci a porozprávať sa o tom, že akým spôsobom by teda nová definícia rodu, ktorá inak už je zohľadnená v tom, akým spôsobom my zaobchádzame s transgenderovými ľuďmi na Slovensku, ktorí môžu v podstate legislatívne žiť s novým rodom, a teda technicky a legislatívne aj pohlavím. Toto už je vyriešené v slovenskej legislatíve, takže aj keby sme sa tým mali zaoberať ako samostatnou témou, tak prijatie alebo neprijatie Istanbulského dohovoru s tým absolútne nič nespraví. To, čo tu vidíme, sa v teórii argumentácií nazýva slamený panák. Keď nemá druhá strana argument na základe toho, čo reálne bolo povedané, tak si vytvorí tzv. slameného panáka, to je v tomto prípade tá gender ideológia a strašenie rodom, a potom bije do toho slameného panáka a identifikuje ho s pôvodným argumentom alebo s pôvodnou, s pôvodnou, s pôvodným textom. A slamený panák tu ale nie je, vážené dámy a páni, sú tu iba ohrozené deti, ohrozené ženy, ktoré by sme mali chrániť.
M. Hort, podpredseda NR SR: (2007-12-06):
To bolo záverečné slovo. Pán spravodajca nechce vystúpiť. Prerušujem rokovanie o tomto bode programu. A budeme pokračovať ďalším bodom schváleného programu, ktorým je druhé čítanie o vládnom návrhu zákona o jednorazových mimoriadnych opatreniach v prípade niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov . Tento vládny návrh zákona ste dostali pred prvým čítaním ako tlač 441 a spoločnú správu výborov máte ako tlač 441a. Je to opäť návrh zákona z dielne pána ministra dopravy, a preto, pán minister, žiadam vás o úvodné slovo, aby ste tento vládny návrh zákona odôvodnili. Nech sa páči.
Marosz, Ján, poslanec NR SR (2020-02-20):
Dôchodcovia na Slovensku sa skutočne nemajú dobre. To, že im pribudne ročne na dôchodok pár eur na niekoľko nákupov, im nevynahradí zlyhávajúce služby štátu. Mnohí majú vďaka vládam SMER-u deti v zahraničí a v prípade akéhokoľvek problému sa vo svojich panelákových bytoch a domoch často nemajú o koho oprieť. Nefungujú nám komunitné centrá, ľudia sa cítia osamelí. Namiesto toho dôchodcovia v zahraničí cestujú, užívajú si život, sú plní energie. A keď si napríklad taký dôchodca v panelákovom byte zlomí ruku, tak nedokážu veľakrát samosprávy im ani doviezť obed a postarať sa o nich. Termíny v nemocniciach, o tom už bolo veľa povedané, skoré vstávanie a dlhé mesiace čakania a postupného umierania a majiteľ nemocníc a lekární Haščák sa topí v miliardách a smeje sa im a pohŕdavo o nich hovorí. Štát nestavia domovy pre seniorov. Skutočne sa tu tlačia do úst slová Karla Kryla: „Když vidím tyhle lidský vraky, třesu se strachem před přízraky, že jednou ze mne bude taky důchodce.“
Pčolinský, Peter, doterajší podpredseda NR SR (2023-10-25):
Pán poslanec Ján Podmanický.
Pellegrini, Peter, predseda NR SR (2024-01-17):
Pán poslanec Čaučík.
Madej, Róbert, poslanec NR SR (2016-10-19):
Ďakujem veľmi pekne. Pokiaľ ide o otázky, ktoré položil pán poslanec, ja by som si dovolil len uviesť niekoľko úvah. Predpokladá sa a asi to očakávame od Okresného súdu Banská Bystrica, ktorý je ináč v obľube pani ministerky, pretože bude mať celoslovenskú pôsobnosť v niekoľkých veciach, už bol spomenutý zákon o podmienkovom konaní, upomínacom konaní, kde bude platobné rozkazy vydávať Okresný súd Banská Bystrica a ďalej bude vydávať poverenie na exekúcie. Ja si to predstavujem tak, že tento okresný súd bude zo strany ministerstva podporený personálne, to bolo spomenuté. Nové výberové konanie trinástich sudcov, primerane asi k tomu môžeme očakávať administratívu, ale aj technicky, pretože veľké množstvo tejto agendy bude vykonávané automatizovaným spôsobom. Samozrejme, právne posúdenie každej jednotlivej veci sa z našej strany ako zákonodarcu očakáva. Práve preto si myslím, že prečo tá úspora. Tá úspora je z rozsahu, pretože pokiaľ sa 300 pracovníkov jednotlivých súdov na Slovensku muselo hoci pol hodinu denne zaoberať exekučnými vecami, z jednej veci sústrediť sa na ďalšiu a nemajú špecializovanú agendu, veľmi to zapratáva kapacity personálne na všetkých súdoch na Slovensku. Preto sústrediť tú agendu v Banskej Bystrici, ja si myslím, že je celkom logické, a tým, že je to v strede Slovenska, je to aj logicky geografické. No a pokiaľ ide o právo výberu, tu môžem sa stotožniť s pánom poslancom. Áno, berie sa to právo výberu, ja som to vravel, mne je to ľúto, chýba mi to, možno sa k tomu budeme musieť vrátiť, ale... (Prerušenie vystúpenia časomerom.)
Grendel, Gábor, podpredseda NR SR (2021-10-19):
Nasaďte si, prosím vás, pán poslanec, rúško, buďte taký dobrý.
Žitňanská, Lucia, poslankyňa NR SR (2014-12-03):
Ďakujem veľmi pekne. Ja som v prvom čítaní navrhla odložiť, vrátiť návrh zákona na dopracovanie, pretože ho nepovažujem za reálne riešenie problému, o ktorom hovoríme. To je uznesenie, ktoré neprešlo. Samozrejme, my budeme hlasovať za každý opozičný návrh, pozmeňujúci návrh, ktorý vylepšuje ten návrh vlády, ktorý je predložený, ale, samozrejme, vieme, ako tie pozmeňovacie návrhy skončia. Strana SMER nepotrebuje naše hlasy, aby schválila návrh zákona, ktorý predložila, ale zároveň ja beriem ako pozitívum, že tá téma neskončí a že sa k nej vrátime. A pokiaľ vláda, lebo toto je politický záväzok vládnej strany SMER, keď prejde toto uznesenie, a pokiaľ vláda tento politický záväzok plniť nebude, no tak samozrejme, že ten návrh zákona sa tu objaví znova a bude sa objavovať znova. Samozrejme, nie je, nie je ani vhodné, aby sme si vzájomne kritizovali alebo komentovali riešenia, ani to nechcem robiť, ale pochopiteľne, keď som sa pod nejaký návrh podpísala, teraz myslím pozmeňovací návrh a zavedenie registra konečných užívateľov výhod, tak asi preto, že to považujem za dobré riešenie a súčasne za mimoriadne transparentné riešenie. A budem na ňom ďalej pracovať tak, aby sa dostal do podoby, ktorá bude naozaj riešením, ktoré bude dobré. Napríklad tak dobré, ako sa ukázalo zverejňovanie zmlúv. Ďakujem pekne.
Pellegrini, Peter, podpredseda NR SR (2020-09-17):
Pán poslanec Šefčík.
P. Hrušovský, podpredseda NR SR: (2001-10-02):
(Hlasovanie.) Prítomných je 89 poslancov, za 27, proti 15, zdržalo sa 33, nehlasovalo 14. Návrh sme neschválili. V rokovaní budeme pokračovať druhým čítaním o vládnom návrhu zákona, ktorým sa mení a dopĺňa zákon Slovenskej národnej rady č. 138/1991 Zb. o majetku obcí v znení neskorších predpisov . Vládny návrh zákona ste dostali ako tlač 1076. Súčasťou návrhu je aj spoločná správa, ktorú schválil gestorský výbor, ktorú máte ako tlač 1076a. Prosím teraz, aby z poverenia vlády Slovenskej republiky predmetný návrh zákona uviedla a odôvodnila pani ministerka financií Brigita Schmögnerová. Pani ministerka, nech sa páči. B. Schmögnerová, ministerka financií SR: Ďakujem pekne. Pán predsedajúci, prosím, keby bolo ticho v sále, lebo ťažko sa mi bude hovoriť.
Sulík, Richard, predseda NR SR (2010-11-30):
Pán poslanec Galbavý, prepáčte, predpokladám, že reagujete na rečníka z rozpravy. Áno?
Petrák, Ľubomír, poslanec NR SR (2013-12-04):
Poprosím dať hlasovať o treťom pozmeňujúcom návrhu pána poslanca Érseka.
I. Andruskó, poslanec: (2008-07-03):
Vážený pán minister, nový školský zákon ukladá školám vypracovanie školského vzdelávacieho programu, pričom však časový interval na túto prácu je minimálny. Mnohé školy by potrebovali metodickú pomoc vo forme zverejneného vzorového vzdelávacieho programu zo strany ŠPÚ. V tejto súvislosti sa na vás obraciam s nasledovanými otázkami: 1. Považujete za korektné voči školám, že ku dňu 17. júna 2008 ešte nebola na webovej stránke ŠPÚ zverejnená konečná verzia štátneho vzdelávacieho programu, ani žiadne vzorové vzdelávacie programy pre školy? 2. Považujete letné mesiace júl a august za ideálne obdobie na vypracovanie školských vzdelávacích programov? Druhá interpelácia je tiež adresovaná ministrovi školstva Slovenskej republiky Jánovi Mikolajovi. Vážený pán minister, nový školský zákon neobsahuje možnosť zaradenia šesťročných gymnázií do siete škôl a školských zariadení v Slovenskej republike. V tejto súvislosti sa na vás obraciam s nasledovnými otázkami: 1. Ako budú riešené prípady 6 gymnázií na Slovensku, ktorým bol v zmysle doteraz platnej legislatívy už vydaný súhlas na otvorenie šesťročnej formy gymnaziálneho štúdia? 2. Môže mať nový školský zákon retroaktívny charakter v otázke šesťročných gymnázií na tieto gymnáziá? Posledná interpelácia je tiež určená ministrovi školstva Slovenskej republiky Jánovi Mikolajovi. Vážený pán minister, napriek tomu, že vo svojom programovom vyhlásení vláda Slovenskej republiky sa zaviazala permanentne bojovať aj proti všetkým formám rasovej a etnickej neznášanlivosti a garantovala status quo vo veci dosiahnutia jej úrovne práv príslušníkov národnostných menšín, v pripravovaných učebniciach pre školy s vyučovacím jazykom maďarským nebude možné používať názvy obcí a miest v maďarskom jazyku. Túto skutočnosť vy obhajujete potrebou dodržiavania platných zákonov a predpisov Slovenskej republiky. Z uvedeného dôvodu vás interpelujem nasledujúcimi otázkami: 1. Na základe akého právneho predpisu považujete školské učebnice za súčasť úradnej činnosti štátnych orgánov a obcí? 2. Je potvrdením váš názor o zákaze používania názvov obcí v maďarskom jazyku aj nezávislými právnymi autoritami? 3. Platí potreba dodržania zákonov a predpisov aj pre vaše ministerstvo, napr. Európska charta regionálnych alebo menšinových jazykov, konkrétne čl. 10 ods. 2 bod g), resp. Rámcový dohovor na ochranu národnostných menšín čl. 11 bod 3? Ďakujem pekne.
M. Hort, podpredseda NR SR: (2009-10-28):
(Päťminútová prestávka.) (Po prestávke.)
Jurinová, Erika, podpredsedníčka NR SR (2014-09-16):
Takže tým pádom môžeme uzavrieť všeobecnú rozpravu. Chce k rozprave zaujať stanovisko pán navrhovateľ? (Reakcia navrhovateľa.) Nie. Pán spravodajca? (Reakcia spravodajcu.) Rovnako nie. Prerušujem rokovanie o tomto bode programu. A pristúpime k prvému čítaniu o vládnom návrhu zákona o dani z motorových vozidiel a o zmene a doplnení niektorých zákonov . Vládny návrh zákona je pod tlačou 1122, návrh na jeho pridelenie na prerokovanie výborom je v rozhodnutí č. 1140. Pán podpredseda vlády a minister financií, nech sa páči, uveďte návrh zákona.
Goga, Ľudovít, poslanec NR SR (2017-10-13):
Pán poslanec Sopko, ja súhlasím s niektorými vecami, ktoré ste povedali pri vašej rozprave, len myslím si, že teraz sa na to pozerá, na to, že či sa jedná o menšiu obec alebo o väčšie mesto, lebo ja mám zato, že občanom, občanov by mali zastupovať volení zástupcovia, ktorými sú poslanci obecných zastupiteľstiev. Tí boli zvolení vo voľbách, vlastne v obecných, takže ľudia im dali právomoc ich zastupovať a podnety občanov, keď majú nejaké problémy, je rovnako možné podať starostom a poslancom mimo obecného zastupiteľstva. Viete si predstaviť, že by občania vo veľkých mestách na zastupiteľstvách dostali napríklad, ja neviem, 30 ľudí by dostalo 30 minút, tak by vlastne to zastupiteľstvo trvalo možno 15 hodín. Ako ja si myslím, že je možno aj iný čas na to, aby sa tie problémy riešili mimo obecných zastupiteľstiev. Ďakujem. (Reakcia z pléna.)
Hrnčiar, Andrej, podpredseda NR SR (2019-09-24):
Dve faktické poznámky. Nech sa páči, pán poslanec Sopko.
Kollár, Boris, predseda NR SR (2022-05-19):
Na pána poslanca Fica evidujem štrnásť faktických poznámok. S prvou vystúpi pán poslanec Mazurek, nech sa páči. Aha, je 12.00 hodín, dobre, som si nevšimol. Takže až po, o 14.00 h budeme pokračovať. Jaj, áno, o 15.00 h, ospravedlňujem sa, o pätnástej. (Prerušenie rokovania o 12.03 hodine.) (Pokračovanie rokovania o 14.00 hodine.)
Hatráková, Katarína, poslankyňa NR SR (2023-03-30):
Ďakujem. Pán predsedajúci, teraz dajte hlasovať o bode 5 prvého pozmeňujúceho návrhu pána poslanca Kremského, ktorý pán poslanec vyňal na osobitné hlasovanie.
Hrnčiar, Andrej, podpredseda NR SR (2019-02-05):
Prosím, prezentujme sa a hlasujme. (Hlasovanie.) Prítomných 139, za 63, proti 14, zdržalo sa 62. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme hlasovaním v druhom čítaní o vládnom návrhu zákona o neprimeraných podmienkach v obchode s potravinami , tlač 1200, bod 20 schváleného programu. Spoločným spravodajcom je člen výboru pre pôdohospodárstvo a životné prostredie Mikuláš Krajkovič. Nech sa páči, pán poslanec, uveďte hlasovanie.
J. Liška, poslanec: (2008-02-06):
Pán minister, to je len ako dôvetok. Nikdy som nepredal žiadny sprchový kút. Som spolumajiteľ firmy, ktorá vyrába sauny a wellness zariadenia, ale verte mi, nikdy sme nepredali žiadny sprchový kút a nie som predajca sprchových kútov. To len pre budúcnosť. Takže, keď budete rozprávať, tak aspoň si toto nejako dajte do svojich myšlienok, čo teda vyrábame a potom sa vôbec nebudem hnevať, keď to tak budete rozprávať.
Kollár, Boris, predseda NR SR (2022-06-16):
Prosím, prezentujme sa a hlasujme. (Hlasovanie.) Prítomných 137 poslancov, za žiadny, proti 99, zdržalo sa 37, nehlasoval 1. Uvedený návrh sme neschválili.
Šudík, Tomáš, poslanec NR SR (2020-04-02):
Ďakujem za slovo. Chcel by som doplniť moju predrečníčku. Áno, je pravda, že väčšina miest rokuje viackrát do, do, viackrát za to obdobie, kedy môže rokovať. Nie raz, dvakrát alebo trikrát. Ja viem, že za vašej éry sa rokovalo v meste raz za tri mesiace. Ale my momentálne teraz rokuje pomaly každý mesiac v Humennom, pretože musíme robiť množstvo vecí, na ktoré sa zabudlo. Naše rokovania majú cez tridsať bodov a sedíme na zastupiteľstve od desiatej ráno do ôsmej hodiny večera. Ale len tak-tak stíhame, lebo sa toho veľa jednoducho zabudlo. A, áno, aj v Humennom budeme rozhodovať o prenájme majetku, lebo kvôli vám hrozí mestu pokuta 2 mil. eura len kvôli tomu, že ste situáciu s teplom vôbec neriešili. A na tieto máme investičný dlh 16 mil. eura, 16 mil. eura! A to, že pán primátor Humenného je nejaký home office, to je riadny blb, riadna somarina. Pretože primátor je v kancelárii každý deň. Mestská polícia je každý deň v osadách. Komunitné centrum v terénnej práci každý deň. Aké niečo také môžete povedať?! Aké niečo také môžete povedať? Hanba. Ďakujem krásne.
F. Devínsky, poslanec: (2004-06-16):
Myslím si, že trochu neskôr pán poslanec Madej, keď bude viacej pracovať vo vede, zistí, že pán minister neurobil žiadnu nadprácu, ako o tom tu hovoril, ale chvála pánu bohu odviedol užitočnú prácu, najmä preto, že urobil viac, ako sme od neho žiadali. Som tiež potešený tým, že pán poslanec Čaplovič neodmieta myšlienku príspevku na vzdelávanie alebo, ako to povedal, na čiastočné spoplatnenie štúdia, aj keď len v externom štúdiu, to chcem teda podtrhnúť. Ja osobne som presvedčený, že  správa pravdivo odzrkadľuje stav slovenského vysokého školstva, že spĺňa požiadavky tejto snemovne, a preto odporúčam, aby sme navrhované uznesenie odhlasovali tak, ako ho navrhol gestorský výbor. Ďakujem pekne.
V. Veteška, podpredseda NR SR: (2004-06-29):
A. Ivanko, poslanec: Ďakujem pekne. Len krátko zareagujem. Nebudem reagovať nejako všeobecne, ale chcem pripomenúť kolegovi Novotnému, aby si pozrel ustanovenie § 3 ods. 1, kde sa jednoznačne hovorí, že tá náhrada musí byť primeraná zistenému poškodeniu na zdraví. A ten môj pozmeňujúci návrh presne reaguje na to ustanovenie § 3 ods. 1 vládneho návrhu zákona. Takže iba toľko chcem povedať. Ďakujem pekne.
L. Žitňanská, poslankyňa: (2006-12-12):
Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Vládny návrh zákona, ktorým sa mení a dopĺňa zákon č. 530/2003 Z. z. o obchodnom registri a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 92), odporúčali Národnej rade Slovenskej republiky schváliť Ústavnoprávny výbor Národnej rady uznesením č. 39 z 21. novembra 2006 a uznesením č. 39a zo 4. decembra 2006, Výbor Národnej rady pre financie, rozpočet a menu uznesením č. 52 z 29. novembra 2006 a výbor pre hospodársku politiku uznesením č. 45 z 23. novembra 2006. Z uznesení výborov Národnej rady vyplynuli pozmeňujúce a doplňujúce návrhy, ktoré sú súčasťou spoločnej správy, tak ako bola v písomnom vyhotovení rozdaná, 34 pozmeňujúcich návrhov. Gestorský výbor odporúča hlasovať o pozmeňujúcich a doplňujúcich návrhoch, poviem to, takto: spoločne o bodoch 9, 13, 19, 20, 23, 27, 33 a 34 s návrhom gestorského výboru neschváliť ich, to znamená v súlade s tým, čo uviedol pán minister, o všetkých ostatných bodoch spoločne s návrhom gestorského výboru schváliť ich. Pán predsedajúci, prosím, otvorte rozpravu.
Beblavý, Miroslav, poslanec NR SR (2017-05-19):
Ďakujem pekne aj ja kolegovi Mihálovi za prednášku, za ktorú sa, myslím, inak draho platí, že ju máme zadarmo a môžme sa z nej informačne poučiť. Mám na neho takú otázku. Viacero západoeurópskych štátov ponúka formu materskej alebo rodičovskej dovolenky tak, že časť z nich musí vyčerpať ten druhý rodič, inak prepadáva. Niekde býva, že je 18 mesiacov, ale jeden rodič maximálne 15 mesiacov alebo 18 mesiacov, jeden rodič maximálne 12 mesiacov a cieľom teda je motivovať, nenútiť, ale motivovať rodičov, aby sa vystriedali pri dieťati z dôvodov, ktoré asi vo faktickej poznámke nestíham vysvetľovať, ale tí, čo sa o tú tému zaujímajú, vedia. A teraz sa chcem spýtať kolegu Mihála, že ak to chápem správne, tak ten súčasný slovenský stav je vlastne asi najradikálnejšie rodovo rovný systém v Európskej únii v súčasnosti, pretože on v podstate hovorí, že mám rodičovskú dovolenku, teraz nemyslím tú, čo sa platí cez rodičovský príspevok, ktorý je mizerný vo výške tých 200 eur, ale tú, ktorá je skutočná aj platená teda takmer vo výške čistej mzdy, to znamená, že takú poriadnu rodičovskú dovolenku máme v podstate asi 14 mesiacov, plus-mínus. Vy to poviete určite presne. Teda tých 6 až 8 týždňov pred narodením dieťaťa a potom ďalší rok aj niečo po narodení dieťaťa. Jedinou podmienkou teda je, že sa tí rodičia musia vystriedať. Plus, samozrejme, ako ste vysvetlili, nemusí to byť za sebou, môže to byť aj neskôr pri tom otcovi. Takže či to chápem správne a či teda poznáte vlastne iné krajiny, ktoré takýto, by som povedal, že radikálne rodovo rovný systém majú, ako my máme dnes na Slovensku. Lebo priznám sa, že ja som ešte o takom ani nepočul. Ďakujem.
Pellegrini, Peter, predseda NR SR (2023-12-12):
Prosím, prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 76 poslancov, za hlasovalo 76. Konštatujem, že sme schválili vládny návrh zákona o pomoci pri splácaní úveru na bývanie. Ďalej budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 364/2004 Z. z. o vodách, ktorý prerokúvame v skrátenom legislatívnom konaní, tlač 50. Pani poslankyňa Zuzana Matejičková z výboru pre pôdohospodárstvo a životné prostredie uvedie hlasovanie. Nech sa páči, pani poslankyňa, máte slovo. [Hlasovanie o vládnom návrhu zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 50.]
J. Laššáková, poslankyňa: (2008-11-27):
„Národná rada súhlasí s návrhom vlády na skrátené legislatívne konanie o vládnom návrhu zákona, ktorým sa dopĺňa zákon č. 99/1963 Zb. Občiansky súdny poriadok v znení neskorších predpisov s tým, že vládny návrh zákona prerokuje na 29. schôdze Národnej rady Slovenskej republiky.“ Prosím, pán predseda, dajte hlasovať.
M. Hort, podpredseda NR SR: (2010-03-04):
A preto sa teraz pýtam, kto sa chce prihlásiť do rozpravy ústne. Evidujem pani poslankyňu Kláru Sárközy, Juraja Lišku. Uzatváram možnosť prihlásiť sa do rozpravy. A slovo má pani poslankyňa Klára Sárközy. Nech sa páči.
Bugár, Béla, podpredseda NR SR (2018-06-25):
Nech sa páči, prezentujme sa a hlasujme. (Hlasovanie.) Prítomných 132 poslancov, za 94, proti 1, zdržalo sa 36 poslancov, 1 nehlasoval. Konštatujem, že návrh bol schválený. Nech sa páči.
Jurinová, Erika, podpredsedníčka NR SR (2014-10-23):
Pán poslanec Kuffa.
P. Hrušovský, predseda NR SR: (2003-09-09):
(Prerušenie rokovania o 11.43 hodine.) (Pokračovanie rokovania o 14.07 hodine.)
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 137 prítomných, 86 za, 50 sa zdržalo, 1 nehlasoval. Konštatujem, že sme schválili vládny návrh novely zákona o letiskových spoločnostiach. Teraz pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 474/2013 o výbere mýta za užívanie vymedzených úsekov pozemných komunikácií, tlač 407, bod 100 schváleného programu. Dávam slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Justínovi Sedlákovi, aby hlasovanie uvádzal. Nech sa páči, pán spravodajca. (Hlasovanie o vládnom návrhu zákona, ktorým sa mení a dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 407.)
Bugár, Béla, podpredseda NR SR (2018-10-23):
Vážené panie poslankyne, vážení páni poslanci, prosím, aby sme sa ukľudnili. Pristúpime k jednotlivým hlasovaniam. Predtým ešte procedurálny návrh. Pani poslankyňa Sárközy.
Laurenčík, Milan, podpredseda NR SR (2021-03-16):
Ďakujem. Prosím, zaujmite miesto pre spravodajkyňu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, preto vyhlasujem všeobecnú rozpravu za skončenú. Keďže neprebehla, tak predpokladám, že ani... jaj, pardon, teraz som to... Do rozpravy je prihlásená pani predkladateľka. Nech sa páči, máte slovo.
Matečná, Gabriela, ministerka pôdohospodárstva a rozvoja vidieka SR (2017-05-10):
Dobrý deň prajem, pán predsedajúci. Vážené panie poslankyne, páni poslanci, cieľom predloženého návrhu zákona je predovšetkým riešiť problematiku usporiadania vlastníckych a užívacích pomerov k pozemkom nachádzajúcim sa pod osídleniami marginalizovaných skupín obyvateľstva, k pozemkom v hospodárskych dvoroch a k pozemkom, ktoré prešli na územie iného štátu v súvislosti so zmenou štátnej hranice. Tieto vzťahy budú novými dôvodmi vykonávania jednoduchých pozemkových úprav, pretože každý z týchto typov jednoduchých pozemkových úprav si vyžaduje osobitnú legislatívnu úpravu osobitostí pri ich začatí, ako aj pri úprave procesných úkonov v ich jednotlivých etapách. Predloženým návrhom máme tiež ambíciu doriešiť všetky nejasnosti týkajúce sa využitia inštitútu náhradných pozemkov, ktoré sa od roku 1991 do roku 2007 vyčleňovali s predpokladom, že v jednotlivých katastrálnych územiach budú veľmi rýchlo vykonané pozemkové úpravy. Keďže však z rôznych objektívnych, ale najmä z ekonomických dôvodov je tento proces podstatne dlhší, ako predpokladali moji predchodcovia, domnievame sa, že v záujme stransparentnenia užívacích pomerov k pôde nadišiel čas pokúsiť sa tento problém vyriešiť. Navrhované riešenie si vyžiadalo nielen zmenu samotného zákona 330/1991 Zb., ale aj navrhovanú zmenu zákona 504/2003 Z. z. o nájme poľnohospodárskeho pozemku, ktorá je uvedená v čl. III predloženého návrhu. Na základe poznatkov z aplikačnej praxe a v súvislosti s potrebou usporiadania predovšetkým užívacích vzťahov k pozemkom sa mení a dopĺňa aj zákon č. 180/1995 a zákon č. 326. Základnou ideou navrhovaných zmien zákona 180 obsiahnutých v čl. II predloženého návrhu je jednak dopracovanie mechanizmov schvaľovania registrov obnovenej evidencie pozemkov, ako aj zdokonaľovanie nástrojov Slovenského pozemkového fondu pri plnení jeho úloh v smere vytvárania vhodných pozemkovo-právnych pomerov. Za povšimnutie stojí v tejto časti návrhu i sprísnenie podmienok drobenia pozemkov v tých katastrálnych územiach, v ktorých boli zapísané výsledky pozemkových úprav. Cieľom predloženej zmeny zákona 326/2005 o lesoch obsiahnutej v čl. IV návrhu je umožnenie efektívnejšieho financovania plánov starostlivosti o les ako jedného z rozhodujúcich nástrojov štátu v smere regulácie zabezpečovania celospoločenských záujmov pri plnení produkčných i mimoprodukčných funkcií lesa. Vážený pán predsedajúci, vážené panie poslankyne a páni poslanci, predložený návrh bol v rámci prerokovania vo výboroch predmetom diskusie, pričom najmä vo výbore pre pôdohospodárstvo a životné prostredie bolo k nemu vznesených viacero odborných pripomienok a otázok, s ktorými sme sa ako predkladateľ podľa môjho názoru vysporiadali a na vznesené otázky sme odpovedali. Preto si vás vzhľadom na vyššie uvedené dovoľujem požiadať o prerokovanie predloženého návrhu a jeho schválenie. Ďakujem veľmi pekne.
Bugár, Béla, podpredseda NR SR (2019-09-24):
Ďakujem. Teraz dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Krupovi. Nech sa páči.
Kadúc, Miroslav, poslanec NR SR (2013-04-30):
Ďakujem za slovo. Vážená predsedajúca, vážení kolegovia, prítomní, ja by som len naozaj v krátkosti vystúpil s takou krátkou a veľmi úprimnou výzvou voči pánovi ministrovi, ktorého teda ja si veľmi vážim za jeho odbornú prácu doteraz, najmä tá v advokácii, ale aj voči pánovi predsedovi výboru ústavnoprávneho, aby nás s ohľadom na to, že jednak tie Bangalórske princípy, na ktorých je postavená tá novela, je možné uplatniť aj teraz. To je po prvé. A po druhé, keď Ústavný súd sám povedal, že tú vec, ktorá tu je, vyrieši, aby boli takí dobrí, so všetkou úctou naozaj ich žiadam, aby nám vysvetlili, prečo je treba použiť skrátené konanie. Kde je porušené, ak som správne pochopil, odôvodňuje sa to hrozbou zásahu do ľudských práv, kde je porušené ľudské právo? Kde je tá hrozba? To by som bol rád a za to veľmi pekne ďakujem vopred.
S. Janiš, poslanec: (2010-01-20):
Jedno, čo ma ešte upútalo... (Ruch v sále.)
Paška, Pavol, predseda NR SR (2012-11-28):
Dámy a páni, budeme pokračovať. Poprosím teraz povereného overovateľa, aby nás oboznámil s výsledkom tajnej voľby predsedu Správnej rady Ústavu pamäti národa.
P. Hrušovský, predseda NR SR: (2005-09-27):
konkretizácii Stratégie prijatia eura v Slovenskej republike (tlač 869). Nech sa páči.
Brocka, Július, poslanec NR SR (2015-06-17):
Ďakujem pekne. Vážená pani podpredsedníčka, dámy a páni... (Neutíchajúci ruch v sále. Prerušenie vystúpenia predsedajúcou.)
P. Paška, predseda NR SR: (2006-12-05):
Pán poslanec Mikloško, procedurálny návrh? Nech sa páči.
E. Kolesár, poslanec: (2002-10-15):
I. Presperín, doterajší podpredseda NR SR: Ján Kovarčík.
Petrák, Ľubomír, poslanec NR SR (2012-10-17):
Ďakujem pekne za slovo. Vážený pán kolega, no vaše vystúpenie by som povedal takým slovenským príslovím, že každá líška svoj chvost chváli. Ale ak by som na to voľne nadviazal, čo povedal môj predrečník, tak musím povedať, že ak by ste sa dneska vo verejnosti spýtali, kto bol ministrom školstva v predchádzajúcom období, tak 99,9% si nespomenie na meno predchádzajúceho ministra školstva, a hovoriť o zázračných veciach, ktoré boli pripravené, ako môžeme, môžeme o tom akademicky debatovať, ale realitou je, že do praxe ste neurobili v tejto oblasti absolútne nič. Nebudem sa ale sporiť v týchto, v takýchto politických prekáračkách. Ja si dovolím zareagovať ešte na jeden fakt, ktorý ste povedali a ktorý nie je pravdou. Povedali ste, že v prípade centier voľného času pán minister Čaplovič odovzdal peniaze obciam a proste devastuje školstvo. No ja vám chcem povedať a mali sme to na výbore tento týždeň, kde sme debatovali o pozmeňujúcom návrhu, ktorý rieši školské kluby. Ten príklad je jednotriedna škola obce Párnica, počet detí 13, opakujem: 13 – počet detí v školských kluboch: 4011. Ak pán minister niečo urobil , tak urobil to, že bráni tunelovaniu systému a ak sa zabráni takémuto tunelovaniu systému, tak bude viac peňazí na všetky školy, bude viac peňazí v školstve aj na to, čo je potrebné a za čo vy tak isto formálne bojujete. Ďakujem.
Brocka, Július, poslanec NR SR (2014-09-24):
Samozrejme, viacero zaujímavých informácií zaznelo v príspevku pána poslanca Přidala. Teda tie čísla, to si môže každý nájsť o tých príjmoch z verejných zdrojov. Ale mňa zarazilo to jedno. Ja som si všimol toho Richarda Rašiho, že Richard Raši bol dnes na tlačovke s predsedom slovenskej vlády a on mal príjem z verejných zdrojov dvakrát tak vysoký ako predseda slovenskej vlády. Tomuto teda nerozumiem. Robert Fico súhlasí s naším návrhom, že to treba obmedziť, ale že šiel na tlačovku s Richardom Rašim, ktorý z verejných zdrojov berie dvakrát toľko ako on, ktorý riadi a má zodpovednosť za túto krajinu, proste tomu nerozumiem. Teda buď Robert Fico naozaj cíti, že toto je škodlivá prax, ktorú tu smeráci zaviedli, a potrebuje to rýchlo nejako zmiesť zo stola, že aj vy v strane SMER to riešite, alebo zároveň chce pomôcť Richardovi Rašimu v tých Košiciach, lebo pravdepodobne tie prieskumy, ktoré majú, hovoria o tom, že asi jeho hviezda zhasína. Nejako to nesedí. No a ešte nesedí aj ďalšia vec, ktorú ste, pán kolega, povedali, keď ste hovorili, že poslancovi Jarjabkovi to spievanie ide. A ja som vtedy zachytil v sále nesúhlasné reakcie. Tak asi to nesedí.
Glváč, Martin, podpredseda NR SR (2017-09-13):
Ďakujeme. S reakciou, pán poslanec Budaj.
P. Hrušovský, predseda NR SR: (2003-07-10):
(Hlasovanie.) 16 prítomných. (Hlasy z pléna.) Ešte tri minúty, pardon. Panie poslankyne, páni poslanci, prosím, prezentujme sa a hlasujme o návrhu, ktorý predložil pán poslanec Fico, návrhu uznesenia, ktorým pán poslanec Fico žiada, aby Slovenská republika vstúpila do obsahu Základnej zmluvy medzi Slovenskou republikou a Svätou stolicou a aby vláda Slovenskej republiky zrušila svoje uznesenie vo včera schválenej čiastkovej zmluve o výchove a vzdelávaní. (Hlasovanie.) 57 prítomných poslancov. Národná rada nie je uznášaniaschopná. Panie poslankyne, páni poslanci, chcem vás informovať, predpokladá sa, že pán prezident niektoré z  na predchádzajúcej schôdzi schválených zákonov vráti Národnej rade na opätovné prerokovanie Národnou radou. Po dohode v poslaneckom grémiu sme sa dohodli tak, že by dnes o 14.00 hodine predsedovia ústavnoprávneho výboru a výboru pre financie, rozpočet a menu zvolali rokovanie týchto výborov, aby, ak do toho termínu budú pánom prezidentom zákony vrátené na opätovné prerokovanie Národnou radou, mohli ich tieto výbory prerokovať, a pokračovali by sme v rokovaní v pléne Národnej rady o 17.00 hodine. V prípade, ak pán prezident nevráti dnes do 17.00 hodiny tieto zákony na opätovné prerokovanie Národnou radou, budeme pokračovať v rokovaní Národnej rady Slovenskej republiky zajtra ráno o 9.00 hodine. Dnes o 17.00 hodine ale sa tu zídeme opäť na pokračovanie rokovania prerušenej schôdze. Teraz prerušujem rokovanie schôdze a zídeme sa o 17.00 hodine. Hlásia sa ešte pani poslankyňa Bauer, pán poslanec Farkas, pán poslanec Devínsky a pani poslankyňa Záborská. Nech sa páči, pani poslankyňa Bauer.
P. Paška, predseda NR SR: (2007-05-11):
Chcem vás všetkých tých, ktorí máte v programe svoje poslanecké návrhy, požiadať, aby ste boli v rokovacej sále, a zároveň chcem požiadať aj spravodajcov pre jednotlivé návrhy, aby boli pripravení. Čiže budeme dnes bez prestávky rokovať do 14.00 hod. Dámy a páni, budeme pokračovať v rokovaní prerušenej 10. schôdze. Nasleduje prvé čítanie o návrhu poslankyne Národnej rady Slovenskej republiky Moniky Gibalovej na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci a o zmene a doplnení niektorých zákonov v znení neskorších predpisov . Je to tlač pod č. 291. Návrh na pridelenie výborom má rozhodnutie č. 286. Pani poslankyňa, aha, tu ste, prepáčte, nech sa páči, uveďte svoj návrh zákona. (Sústavný ruch v sále.) Poprosím vás, kolegyne, kolegovia, naozaj o pokoj a tí, ktorí nevenujete pozornosť tomuto návrhu zákona, aby ste využili iné priestory na svoje kuloárne rozhovory. Kolegyne, kolegovia, ešte raz vás poprosím, pokračujeme v rokovaní programu schôdze.
Vašečka, Richard, poslanec NR SR (2024-01-24):
Ďakujem za slovo, pán predsedajúci. Pán poslanec Viskupič, ďakujem za vystúpenie, ktoré, ktoré bolo plné takých údajov, ako ty zvykneš, to znamená ekonomických, jasné dôsledky, dá sa to pochopiť, dá sa to zrátať, jedna plus jedna sú dva. Mňa mrzí, že ešte počas tvojho vystúpenia ako-tak tu boli koaliční poslanci. Ja som veril, že tie apely na nich zabrali, ale zdá sa, že majú nejaký pokyn z réžie a už sa pobrali. Zas je tu tichšie a nevyrušujú, takže... (Reakcia z pléna.) Áno, pravdepodobne. Takže ja ti ďakujem za to vystúpenie. A to nie je nejaká, nejaké divadlo alebo nejaký cirkus, ktorý by sme predvádzali, ale naozaj dôvodenie, že toto sú vážne dôsledky. Že to nie je len tak. A ak by to boli len nejaké drobnosti, no tak tie môžme doriešiť pokojne v druhom čítaní, ale toto nie sú drobnosti, toto sú vážne veci, pre ktoré treba dať nohu do dverí, pre ktoré treba sa snažiť zastaviť tento vlak, kým sa rozbehne. A zastaviť to, ako to už zaznelo, ešte teraz pri tom návrhu na skrátené legislatívne konanie. Jednoducho stiahnuť to. Tento zákon nie je dobrý, je zlý, vyslovene zlý a ty si aj poukázal prečo, aké to má dopady pri... napríklad aj pri ekonomických ukazovateľoch alebo, alebo ekonomických trestných činoch, lebo hovoríme o Trestnom poriadku, preto som bol rád, že tu teda koaliční poslanci boli, a, bohužiaľ, už, už odišli a dosť pochybujem, že aj poriadne počúvali, keď, keď si vystupoval, keď tu ešte boli. Ale my to naozaj nehovoríme sami pre seba, pretože nemáme čo robiť. Aj my by sme radi pracovali v teréne, v regiónoch a stretávali sa s občanmi a tiež to pre nás nie je nejaká zábava alebo komfort, ale pokladáme to za kľúčové a veľmi dôležité, a preto sú takéto vystúpenia, aké si mal aj ty, pán poslanec Viskupič, veľmi dôležité a mali by si ich vypočuť a zobrať k srdcu všetci poslanci. Aj koaliční.
Laššáková, Jana, podpredsedníčka NR SR (2015-11-10):
Vyhlasujem... Pán poslanec, chcete reagovať? Nie. Vyhlasujem rozpravu za skončenú. Pán navrhovateľ nechce zaujať stanovisko, pán spravodajca k rozprave nie. Prerušujem rokovanie o tomto bode programu. Nasledujúcim bodom programu je druhé čítanie o vládnom návrhu zákona, ktorým sa mení a dopĺňa zákona č. 564/2004 Z. z. o rozpočtovom určení výnosu dane z príjmov v územnej samospráve a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 1644, spoločná správa výborov má tlač 1644a. Pán podpredseda vlády a minister financií, poprosím vás, aby ste vládny návrh zákona odôvodnil. Nech sa páči.
Krištúfková, Petra, poslankyňa NR SR (2023-02-17):
Ďakujem za slovo. Ja chcem poďakovať veľmi všetkým, ktorí tento návrh podporia. Myslím si, že každý jeden asi pochopil, že kde je problém. Ostala som naozaj počas celej rozpravy v pragmatickej rovine. Ja si myslím, že je to aj vec, ktorá je dôležitá pre dnešnú mládež, pre naše deti, aby sa s tým v podstate nemuseli potýkať a aby si dokázali uvedomiť hodnotu nielen človeka, ale aj zvieraťa. Fakt tu žijeme len teda zvieratá a ľudia a máme proste jednoducho tam mať tú dávku empatie, ktorá tam proste patrí. A naozaj nemyslím si, že je zbytočné sa zaoberať ľudskosťou, ale ďakujem veľmi pekne za každý jeden hlas, ktorý tento návrh podporí.
Mazurek, Milan, poslanec NR SR (2023-05-03):
No, Jožo Pročko pustil ženský hormón na špacír, ale to sa stáva uňho pravidelne, takže sa mu nebudeme venovať. Ja som rád, že ste sa mi venovali, ale nikto z vás nenamietal nič faktické z toho, čo som hovoril. A presne preto, ja som tie paragrafy čítal, pán Šeliga, ja som ich čítal, aby som ich znenie mohol reálne potom interpretovať. A vy ste mohli povedať, nie, táto konkrétna veta to a to neznamená, v tejto a v tejto vete sa to nenachádza. Vy ste prišli s klasickou demagogickou fintou, emotívny príbeh o profesorovi. Emotívny príbeh a tým pádom, keďže emócia, môžeme zabudnúť na realitu a môžme zavrieť aj človeka, ktorý zverejní na facebook informáciu o tom, že nejaký živnostník mu spravil zle podlahu, lebo veď predsa šíri jeho osobné údaje a má to za cieľ vystaviť ho nejakému obťažovaniu alebo zníženiu dôstojnosti. To máte v Trestnom zákone! Lenže vy nepočúvate, čo hovorím, pretože vám je to úprimne jedno a nerozmýšľate nad dôsledkami toho, čo tu vo finále schvaľujete, že arbitrom toho, čo je reálne podnecovanie k nenávisti, bude vždy len niekto, kto má istý vyprofilovaný názor. A to je to extrémne nebezpečné. A tie blbosti, pán Šeliga, čo ste povedali, že vy dáte moju adresu a poviete, že nech ma idú zabiť. Veď keď to spravíte, tak pôjdete do basy už aj v dnešnom Trestnom zákone. Nehroň... nehraňte to do nezmyslov, aby ste podporili svoju pozíciu. Ak niekto vylepil na bilbordy alebo niekde vaše informácie, že vy ste poslanec, ktorý žije v tomto meste a hlasoval za túto vec, tak buď si za tým stojte, alebo to kritizujte. Ale ak tam napísal, že vás majú zabiť, tak ten človek by už sedel. Tak netrepte blbosti, aby ste podporili nezmyselnú nejakú pozíciu! Pán Čekovský, ak chcete húliť a to je jediný dôvod, prečo potrebujete podporiť tento zákon, v poriadku. Už tu bola nie jedna novela ohľadne tejto tematiky, ale ja som sa venoval vážnym veciam, ktoré v tom zákone sú. Reálne teraz mi povedzte, pôjde pán Hríb, novinár, sedieť, keď povie, že invázia do Iraku mala zmysel? Pôjde alebo nepôjde?! Bola to nelegálna invázia? Bola! Bol to trestný čin proti vojne? Bol! Je to trestný čin po novom? Bude.
Kollár, Jozef, poslanec NR SR (2011-02-03):
Tým sme odhlasovali všetky pozmeňujúce a doplňujúce návrhy zo spoločnej správy, ako aj z rozpravy. Vážený pán predsedajúci, dajte, prosím, hlasovať o návrhu prerokovať tento zákon v treťom čítaní ihneď.
Bugár, Béla, podpredseda NR SR (2018-05-23):
Pán poslanec Grendel.